**Առաջադրանք 2**

Կարդա´ տեքստը և կատարի´ր առաջադրանքը:

Առյուծ

Առյուծը գիշատիչ կենդանի է: Նա ապրում է կիսաանապատներում և անապատներում:

Հասուն առյուծի մարմնի երկարությունը մոտ երկու մետր է, պոչի երկարությունը՝ մինչև մեկ մետր: Նա կշռում է երկու հարյուր հիսուն կիլոգրամ: Առյուծը գիշերային կյանք է վարում: Մսակեր է: Առյուծին համարում են անտառի արքա, ինչպես նաև գազանների արքա: Նա վստահ է իր ուժերի վրա: Երբեք չի թաքնվում և գաղտագողի չի հարձակվում: Առյուծը ուժեղ է, ճարպիկ, համարձակ: Նա գեղեցիկ կենդանի է:

Երկար ժամանակ առյուծներն անապատների տիրակալներն են եղել: Սակայն մարդիկ հազվադեպ են կարողացել առյուծ որսալ: Պատահել է, որ առյուծը նույնիսկ գյուղեր է մտել և մարդկանց աչքի առաջ տարել ցուլ կամ կով:

Առյուծներն առաջին հերթին ոչնչացնում են հիվանդ, թույլ կենդանիներին:

Այժմ առյուծների որսն արգելված է և հատուկ թույլտվությամբ է կարելի որսալ միայն կենդանաբանական այգիների համար: Առյուծներ կան նաև Երևանի կենդանաբանական այգում:

Առյուծի նորածին ձագերը՝ կորյունները, որ սովորաբար երեքն են լինում, շատ փոքր են ծնվում (մոտավորապես երեսուն սանտիմետր) ու ոչ միագույն: Նրանք մեծանալով դառնում են միագույն: Առյուծն ապրում է քսանհինգից երեսուն տարի:

Առյուծներն ապրում են խմբերով, որտեղ լինում են երկուսից ավելի արուներ (տղա) և էգեր (աղջիկ): Նրանք ամբողջ կյանքն ապրում են միասին, առանց իրարից բաժանվելու և միասին են մեծացնում իրենց ձագերին:

**Առաջադրանք**

1. Ընդգծի´ր ճիշտ պատասխանը: Առյուծը ապրում է.

* լեռներում,
* անտառներում,
* անապատներում,
* դաշտավայրերում:

1. Ընդգծի´ր ճիշտ պատասխանը: Առյուծը կշռում է.

* 500 կգ,
* 1 տոննա,
* 250 կգ,
* 25 կգ:

1. Ընդգծի´ր սխալ պատասխանը: Առյուծը որս անելիս.

* թաքնվում է և գաղտագողի հարձակվում,
* չի թաքնվում, անմիջապես հարձակվում է:

1. Ընդգծի´ր ճիշտ պատասխանը:

* Առյուծներն ապրում են միայնակ, որովհետև նրանք գազանների արքան են:
* Առյուծներն ապրում են խմբերով, որտեղ լինում են երկուսից ավելի արուներ և էգեր:
* Առյուծներն ապրում են զույգով՝ մեկ արու, մեկ էգ:
* Առյուծներն ապրում են խմբերով, որտեղ լինում են մեկ արու և շատ էգեր:

1. Ինչպիսի՞ն են առյուծի ձագերը: Տեքստից դո´ւրս գրիր այդ հատվածը:

Առյուծի նորածին ձագերը՝ կորյունները, որ սովորաբար երեքն են լինում, շատ փոքր են ծնվում (մոտավորապես երեսուն սանտիմետր) ու ոչ միագույն:

1. Գրի´ր՝ ի՞նչ նոր բան իմացար առյուծների մասին:

Առյուծներն ապրում են խմբերով, որտեղ լինում են երկուսից ավելի արուներ (տղա) և էգեր (աղջիկ): Նրանք ամբողջ կյանքն ապրում են միասին, առանց իրարից բաժանվելու և միասին են մեծացնում իրենց ձագերին:

1. Գրի´ր կապույտ ներկված բառերի հականիշները.   
   \_\_\_\_ գեղեցիկ - տգեղ \_\_\_\_\_\_\_\_\_\_  
   \_\_\_\_\_\_ թույլ - հզոր \_\_\_\_\_\_\_\_\_\_  
   \_\_\_\_\_\_\_ շատ - քիչ \_\_\_\_\_\_\_\_\_\_  
   \_\_\_\_\_\_\_ փոքր - մեծ \_\_\_\_\_\_\_\_\_
2. Դո՛ւրս գրիր երկու թիվ ցույց տվող բառ՝ թվական:   
   \_ երկու հարյուր \_\_\_\_\_\_\_\_\_\_  
   \_ հարյուր հիսուն \_\_\_\_\_\_\_\_\_
3. Ըստ տեքստի՝ ինչպիսի՞ն է առյուծը։ Դո´ւրս գրիր երկու բառ։

ուժեղ , համարձակ  
 ճարպիկ , գեղեցիկ

1. Ընդգծի´ր ճիշտ պատասխանը: «Գեղեցիկ», «ուժեղ» բառերը ցույց են տալիս.

* թիվ,
* առարկա,
* գործողություն,
* հատկանիշ: